News Update: Bitcoin มูลค่าหายเกินครึ่งจากจุดสูงสุด ต่ำกว่า $30,000 ครั้งแรกรอบ 6 เดือน - FINNOMENA
News Update: Bitcoin มูลค่าหายเกินครึ่งจากจุดสูงสุด ต่ำกว่า $30,000 ครั้งแรกรอบ 6 เดือน
9 ส.ค. 2564

Bitcoin สกุลเงินดิจิทัลที่ใหญ่ที่สุดยังคงผันผวนอย่างต่อเนื่องในวันอังคาร โดยร่วงลงต่ำกว่าระดับแนวรับสำคัญที่ 30,000 ดอลลาร์เป็นครั้งแรกนับตั้งแต่เดือนมกราคม และลดลงกว่า 50% จากระดับสูงสุดตลอดการณ์เมื่อกลางเดือนเมษายนที่มูลค่าเกือบ 65,000 ดอลลาร์
Mike Novogratz ซีอีโอของ Galaxy Digital ได้ตั้งข้อสังเกตในรายการ Squawk Box ของ CNBC เมื่อเช้าวันอังคารว่า Bitcoin ยังคงสามารถฟื้นตัวได้หลังจากการลดลงในช่วงต้นและหากยังไม่ฟื้นตัว 25,000 ดอลลาร์ จะเป็นแนวรับในระดับถัดไป
Novogratz ยังตั้งข้อสังเกตอีกว่า แม้จะมีการไหลออกของเงินทุนครั้งก่อน แต่โครงสร้างพื้นฐานของตลาด cryptocurrency ก็มีความเป็นรูปเป็นร่างมากขึ้น ซึ่งเป็นแรงหนุนให้สถาบันการเงินต่าง ๆ หันมาสนใจ cryptocurrency มากขึ้นในปีที่ผ่านมา โดยผู้จัดการกองทุนเฮดจ์ฟันด์รายใหญ่ กองทุนบำเหน็จบำนาญ และธนาคารก็ต่างมุ่งเข้าสู่ตลาด cryptocurrency
Bitcoin พยายามดิ้นรนเพื่อกลับคืนสู่ระดับราคาสูงสุดจากช่วงต้นไตรมาส มูลค่าของมันลดลงอย่างมากในเดือนพฤษภาคมหลังจาก Elon Musk กล่าวผ่านทวิตเตอร์ของเขาเกี่ยวกับประเด็นด้านสิ่งแวดล้อมที่เกี่ยวข้องกับ Bitcoin และยิ่งไปกว่านั้น ในช่วงต้นเดือนมิถุนายน ความกลัวเกี่ยวกับการใช้ cryptocurrency ถูกทับถมจากการโจมตีของ Colonial Pipeline ransomware ตั้งแต่นั้นเป็นต้นมา Bitcoin ผันผวนเป็นอย่างมาก ราคา Bitcoin แตะ 40,000 ดอลลาร์ในสัปดาห์ก่อนและลดลงอีกครั้งในวันจันทร์
ราคาของ Bitcoin เพิ่มขึ้นเกือบ 500% จากช่วงกลางเดือนกันยายนถึงจุดสูงสุดตลอดการณ์ในเดือนเมษายน แม้ว่าจะมีการลดลงเมื่อเร็ว ๆ นี้ แต่สกุลเงินดิจิทัลก็ยังคงเพิ่มขึ้นมากกว่า 200% ในช่วง 12 เดือนที่ผ่านมา
ที่มา: CNBC, Bloomberg
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bitcoin
Cryptocurrency
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA